Isroilda pichoq bilan qurollangan erkak terakt sodir etdi — video

Isroilning Beer-Sheve shahrida sodir etilgan terakt oqibatida to'rt kishi halok bo'ldi. Bu haqda “Aljazeera” xabar berdi.
Ma'lum qilinishicha, terakt Hura qishlog'ida yashovchi avvalroq IShIDga a'zolikda ayblanib, qamoq jazosini o'tagan erkak tomonidan sodir etilgan. 22 mart kuni soat 16:00 da Derex xevrondagi BIG savdo majmuasida pichoq bilan qurollangan shaxs yoqilg'i quyish shoxobchasi xodimiga hujum qilgan. Ayol og'ir yaralangan va hushini yo'qotgan, keyinroq shifokorlar uning o'limini qayd etgan.
Shundan so'ng erkak mashinada yoqilg'i quyish shoxobchasini tark etib, yo'lda ketayotgan velosipedchini urib yuborgan. Mashinadan tushib One savdo markaziga kigan va u yerda ham bir necha kishini jarohatlagan. Hujum qurbonlarining uch nafari og'ir ahvolda shifoxonaga yotqizilgan. Biroq ko'rsatilgan yordamga qaramay jabrlanuvchilar vafot etgan. Hozirda yana ikki ayolning ahvoli og'ir.
Ta'kidlanishicha, to'pponcha bilan qurollangan noma'lum shaxs terrorchiga qarata o'q uzgan va uni zararsizlantirgan. Tez orada politsiya voqea joyiga yetib borgan. Internetda bosqinchi savdo markazi yaqinidagi yo'l o'rtasida pichoq ko'tarayotgani aks etgan video tarqalgan. Uning atrofiga to'plangan odamlar erkakdan pichoqni tashlashini so'ragan. Oqibatda erkak ularga quloq solmagani uchun qurollanganlardan biri tomonidan o'q otib o'ldirilgan.

Avvalroq Iroqda kasalxona yonida terakt sodir bo'lgandi. Shuningdek, Qirg'izistonda 5 ta maktabda terakt sodir etmoqchi bo'lgan 6-sinf o'quvchisi ushlangandi.